|  |  |
| --- | --- |
| **riigihangete v-kom_vapp_est_black.jpg**  |  |

Riigi Tugiteenuste Keskus Meie 20.06.2024 nr 12.2-10/117 ja 118

e-post: aivar.karus@rtk.ee

 info@rtk.ee

Kliimaministeerium

e-post: info@kliimaministeerium.ee

Eesti Rahvusvaheliste Autovedajate Assotsiatsioon

e-post: ermo@eraa.ee

info@eraa.ee

**Vaidlustuste esitamise teade**

Teatame, et **Autoettevõtete Liit** on 19.06.2024 esitanud kaks vaidlustust:

1. Riigi Tugiteenuste Keskuse sotsiaal- ja eriteenuste erimenetlusena läbi viidavas riigihankes „Eriteenuse erimenetlus “Autoveoalaste dokumentide andmine” (Kliimaministeerium)“ (viitenumber 280254) riigihanke alusdokumentidele (edaspidi Vaidlustus 1);
2. riigihanke „Autoveoalaste dokumentide andmine“ (viitenumber 202755) tulemusena sõlmitud hankelepingu muutmise lepingu tühisuse tuvastamine (edaspidi Vaidlustus 2)

RHS § 194 lg 5 alusel palume Riigi Tugiteenuste Keskusel **kolme tööpäeva** jooksul, st **hiljemalt 26.06.2024**, esitada Riigihangete vaidlustuskomisjonile kirjalik vastus Vaidlustuse 1 kohta ning vajalikud dokumendid, mis pole kättesaadavad riigihangete registrist. Vastuses palume Riigi Tugiteenuste Keskusel anda teada, kas taotletakse Vaidlustuse 1 läbivaatamist avalikul istungil või kirjalikus menetluses.

Kuna Vaidlustuses 1 on taotletud riigihanke peatamist, siis palume Riigi Tugiteenuste Keskusel ühe tööpäeva jooksul, st **hiljemalt 21.06.2024** esitada oma seisukoht peatamise taotluse kohta või teatada pakkumuste esitamise tähtpäeva edasilükkamisest. Tähtpäeva edasilükkamisel palume arvestada vaidlustusmenetluse kestvuse ja kaebeõiguse realiseerimiks vajaliku ajaga.

RHS § 192 lg 5 alusel kaasab vaidlustuskomisjon Vaidlustuse 2 menetlusse kolmanda isikuna **Eesti Rahvusvaheliste Autovedajate Assotsiatsiooni**.

RHS § 194 lg-te 5 ja 6 alusel palume Kliimaministeeriumil ja kaasatud kolmandal isikul **kolme tööpäeva** jooksul, st **hiljemalt 26.06.2024**, esitada Riigihangete vaidlustuskomisjonile kirjalik vastus Vaidlustuse 2 kohta ning vajalikud dokumendid, mis pole kättesaadavad riigihangete registrist. Samuti palume selgelt eristada ärisaladust sisaldavad andmed ja dokumendid (nende olemasolul). Kui menetlusosaline soovib esitada tõendeid, mida tuleks teise menetlusosalise eest varjata, tuleb selle kohta esitada vaidlustuskomisjonile selgesõnaline põhjendatud taotlus ja eristada juurdepääsupiiranguga dokumendid (mitte lisada neid vastuse või teiste lisadega samasse digikonteinerisse). Palume Kliimaministeeriumil ja Eesti Rahvusvaheliste Autovedajate Assotsiatsioonil anda teada, kas taotletakse Vaidlustuse 2 läbivaatamist avalikul istungil või kirjalikus menetluses

Riigihangete vaidlustuskomisjon peab vajalikuks märkida, et tegemist on kahe vaidlustuse, kahe vaidlustusasjaga ja loodetavasti ühe dokumendina esitatud kaks vaidlustust ei tekita menetlusosalistes segadust.

Lugupidamisega

(allkirjastatud digitaalselt)

Ulvi Reimets

Riigihangete vaidlustuskomisjoni liige

Lisa: vaidlustus koos lisadega

Teadmiseks: vaidlustaja esindajale, vandeadvokaat Jaana Nõgisto

jaana@jaananogisto.com

Mari-Ann Sinimaa, 611 3713, mari-ann.sinimaa@fin.ee